CELEX: C2004/239/05
Language: hu
Date: 2004-09-25 00:00:00
Title: C-313/04. sz. ügy: A Verwaltungsgericht Frankfurt am Main 2004. június 24-i végzésével a Franz Egenberger GmbH Molkerei und Trockenwerk kontra Bundesanstalt für Landwirtschaft und Ernährung ügyben benyújtott előzetes döntéshozatal iránti kérelem

25.9.2004   
            
            
               HU
            
            
               Az Európai Unió Hivatalos Lapja
            
            
               C 239/3
            
         A Verwaltungsgericht Frankfurt am Main 2004. június 24-i végzésével a Franz Egenberger GmbH Molkerei und Trockenwerk kontra Bundesanstalt für Landwirtschaft und Ernährung ügyben benyújtott előzetes döntéshozatal iránti kérelem
   (C-313/04. sz. ügy)
   (2004/C 239/05)
   A Verwaltungsgericht Frankfurt am Main (Közigazgatási Bíróság) (Németország) 2004. június 24-i végzésével, amely 2004. július 26-án érkezett a Bíróság Hivatalához, a Franz Egenberger GmbH Molkerei und Trockenwerk kontra Bundesanstalt für Landwirtschaft und Ernährung ügyben előzetes döntéshozatal iránti kérelmet nyújtott be az Európai Közösségek Bíróságához.
   A Verwaltungsgericht Frankfurt am Main a következő kérdésekről kéri a Bíróság döntését:
   
               1)
            
            
               Ellentétes-e a 2535/2001/EK bizottsági rendelet (1) 35. cikkének (2) bekezdése magasabb szintű közösségi jogszabállyal, nevezetesen az EK 28. cikkében foglalt, a behozatalra vonatkozó mennyiségi korlátozások és azonos hatású intézkedések tilalmával, valamint az EK 34. cikkének (2) bekezdésében és az 1255/1999/EK tanácsi rendelet (2) 26. cikkének (2) bekezdésében foglalt diszkrimináció tilalmával, és emiatt érvénytelen-e?
            
         
               2)
            
            
               Ellentétes-e a 2535/2001/EK bizottsági rendelet 25. cikkének (1) bekezdése magasabb szintű közösségi jogszabállyal, nevezetesen az EK 34. cikke (2) bekezdése második albekezdésében foglalt diszkrimináció tilalmával, az 1255/1999/EK tanácsi rendelet 29. cikke (2) bekezdésének második albekezdésében foglalt diszkrimináció tilalmával, az EK 28. cikkével, valamint az EK 82. cikke első bekezdésével, és emiatt érvénytelen-e?
            
         
               3)
            
            
               Ellentétes-e a 2535/2001/EK bizottsági rendelet 25. cikkének (1) bekezdése és 35 cikkének (2) bekezdése az Általános Vám- és Kereskedelmi Egyezmény (GATT) XVII. 1 a. cikkével, valamint az import-engedélyezési eljárásokról szóló megállapodás (3) 1. cikkének (3) bekezdésével, és emiatt érvénytelen-e?
            
         
      (1)  HL L 341., 29. o.
   
      (2)  HL L 160., 48. o.
   
      (3)  HL L 336., 1994.12.23., 151. o.